Title: predbežné
Author: Laskovska
Last saved by: janosova
Company: UVSR

Úrad vlády Slovenskej republiky

Metodický pokyn
z 8. decembra 2005,

ktorým sa mení a dopĺňa Metodický pokyn na prípravu a predkladanie materiálov na rokovanie vlády SR
___________________________________________________________________________

Čl. I

1.	Z celého textu metodického pokynu sa vypúšťajú slová „Metodika aproximácie práva“.

2.	V celom texte sa slová „aproximačná príloha“ nahrádzajú slovami „transpozičná príloha“.

3. 	V bode 1 ods. 2 v druhom bode sa za text „z 13. 6. 2001“ dopĺňajú slová „v znení zmeny schválenej uznesením vlády SR č. 1061 z 10. 11. 2004“. 

4.	V bode 1 ods. 2 v treťom bode sa za slová „z 28. novembra 2001“ dopĺňajú slová: „uznesenia vlády SR č. 1097 z 19. novembra 2003 a uznesenia vlády SR č. 736 z 28. septembra 2005.“.

5.	V bode 1 ods. 2 sa vypúšťa štvrtý bod.

6.	V bode 1 ods. 2 šiesty bod znie: „Zákon č. 215/2004 Z. z. o ochrane utajovaných skutočností a o zmene a doplnení niektorých zákonov.“.
7.	V bode 1 ods. 2 siedmy bod znie: „Nariadenie vlády SR č. 216/2004 Z. z., ktorým sa ustanovujú oblasti utajovaných skutočností a vyhláška Národného bezpečnostného úradu č. 338/2004 Z. z. o administratívnej bezpečnosti.“.
8.	Poznámka pod čiarou k odkazu ^1/ znie: 
„^1/ 	Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií).
Zákon č. 215/2004 Z. z. o ochrane utajovaných skutočností a o zmene                              a  doplnení niektorých zákonov.
Nariadenie vlády SR č. 216/2004 Z. z., ktorým sa ustanovujú oblasti utajovaných skutočností.
Vyhláška Národného bezpečnostného úradu č. 338/2004 Z. z. o  administratívnej bezpečnosti.“.

9.	V bode 2.2.2 ods. 2 sa vypúšťa piaty bod. 

10.	V bode 2.2.4 ods. 1 sa dopĺňa ďalšia časť štruktúry predkladacej správy „• pri legislatívnych materiáloch vyhlásenie, či má byť návrh predmetom pripomienkového konania v rámci Európskeho spoločenstva“.

11.	V bode 2.2.6 ods. 2 v prvej vete sa za slová „organizačné zabezpečenie“ vkladajú slová „vypracované formou Doložky finančných, ekonomických, environmentálnych vplyvov, vplyvov na zamestnanosť a podnikateľské prostredie“.

12.	V bode 2.2.6 ods. 2 sa na konci druhej vety bodka nahrádza čiarkou a pripájajú sa slová „ako aj stanovisko iných orgánov, ak sa vyjadrili k návrhu zákona na základe oprávnenia podľa osobitného predpisu.“.

13.	V bode 2.2.6 ods. 3 v prvej vete sa za slová „dôvodovej správy je“ vkladajú slová „doložka finančných, ekonomických, environmentálnych vplyvov, vplyvov na zamestnanosť a podnikateľské prostredie,“.

14.	V bode 2.2.6 ods. 3 sa vypúšťa druhá veta. 

15.	V bode 2.2.6 ods. 3 v tretej vete sa vypúšťajú slová „vyhodnotenie dopadu návrhu zákona na zamestnanosť a na tvorbu pracovných miest (Bod B.1 uznesenia vlády z 26. februára 2000 č. 100), ako“.

16.	V bode 2.2.7 Doložka zlučiteľnosti ods. 1 znie: „pozri prílohu č. 1 k Legislatívnym pravidlám vlády SR.“.

17.	V bode 2.2.7 sa vypúšťa ods. 2.

18.	V bode 2.2.8 Tabuľka zhody ods. 1 znie: „pozri prílohu  č.1a k Legislatívnym pravidlám vlády SR.“. 

19.	V bode 2.2.8 sa vypúšťajú odseky 2 až 6.

20.	V bode 2.2.9 Doložka prednosti medzinárodnej zmluvy pred zákonmi ods. 1 znie: „pozri prílohu č. 1c k Legislatívnym pravidlám vlády SR.“. 

21.	V bode 2.2.9 Doložka prednosti medzinárodnej zmluvy pred zákonmi sa vypúšťajú odseky 2 a 3.

22.	Bod 2.2.11 znie:
„2.2.11 Transpozičná príloha
(1) Predkladateľ uvedie nasledovné znenie prílohy:

„Príloha č. ...k zákonu/nariadeniu vlády/
vyhláške/výnosu/opatreniu
č. .../rok Z. z.
Zoznam preberaných právnych aktov Európskych spoločenstiev a Európskej únie

1.	 Smernica Európskeho parlamentu a Rady/Rady/Komisie .../.../ES/EHS zo dňa .. .. ....  názov (Ú. v. ES/Ú. v. EÚ L ..., .. .. .... dátum publikácie).
2.	Smernica ...“

V prípade, že návrh právneho predpisu obsahuje viacero príloh, uvedie sa táto príloha ako posledná v poradí.

(2) Príloha návrhu nariadenia vlády, vydaného podľa zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov, ktoré vykonáva právny akt ES má názov „Zoznam vykonávaných právnych aktov Európskych spoločenstiev“ a to vždy, aj keď v nej bude uvedený iba jeden právny akt. Ak sa v návrhu nariadenia vlády preberá smernica Európskych spoločenstiev a zároveň sa vykonáva nariadenie alebo rozhodnutie Európskych spoločenstiev alebo medzinárodná zmluva, príloha má názov „Zoznam preberaných a vykonávaných právnych aktov Európskych spoločenstiev.“.

23.	V bode 3.1.4 sa za ods. 3 dopĺňa ods. 4, ktorý znie: 
„(4) pozri čl. 10a Legislatívnych pravidiel vlády SR.“. 

24.	V bode 3.1.4 sa odseky 4, 5 a 6 prečíslujú na odseky 5, 6 a 7.

25.	V bode 3.1.6 ods. 4 sa slová „úloh vyplývajúcich z prijatých eurointegračných záväzkov“ nahrádzajú slovami „záväzkov vyplývajúcich zo Zmluvy o pristúpení Slovenskej republiky k Európskej únii nedodržaním lehoty určenej na prebratie smernice Európskych spoločenstiev, rámcového rozhodnutia Európskej únie, implementáciu nariadení alebo rozhodnutí Európskych spoločenstiev,“.

26.	V bode 3.1.7 ods. 9 sa na koniec odseku dopĺňajú vety: „Zásadné pripomienky sa uplatňujú listom ministra, štátneho tajomníka, vedúceho iného pripomienkujúceho subjektu alebo jeho zástupcu; to neplatí, ak ide o uplatnenie zásadnej pripomienky v skrátenom pripomienkovom konaní. Iné ústredné orgány štátnej správy ako ministerstvá musia pri uplatňovaní zásadných pripomienok uvádzať, či ide o zásadnú pripomienku, týkajúcu sa ich vecnej pôsobnosti a postavenia. Len o takýchto pripomienkach je predkladateľ povinný viesť rozporové konanie. Ostatné zásadné pripomienky iných ústredných orgánov štátnej správy ako ministerstiev, ktoré sa netýkajú ich vecnej pôsobnosti, postavenia alebo činnosti, predkladateľ vyhodnotí, ale nemá povinnosť viesť o nich rozporové konanie (ďalej pozri čl. 10 a 10a Legislatívnych pravidiel vlády SR).“.

27.	V bode 3.1.7 ods. 10 sa v prvej vete za slovom „pripomienky“ čiarka nahrádza bodkou a vypúšťajú slová „ibaže zašle predkladateľovi do posledného dňa určenej lehoty informáciu, že pošle pripomienky bezodkladne po uplynutí lehoty.“.

28.	V bode 3.1.9 ods. 2 sa prvá veta nahrádza textom: 
„Návrh medzinárodnej zmluvy, na platnosť ktorej sa vyžaduje súhlas Národnej rady SR,  sa po ukončení pripomienkového konania predkladá na rokovanie vlády. Návrh medzinárodnej zmluvy, ktorá má prednosť pred zákonmi, sa po ukončení pripomienkového konania predkladá na rokovanie Legislatívnej rady vlády SR a na rokovanie vlády. Návrh medzinárodnej zmluvy, ktorá má prednosť pred zákonmi, musí obsahovať doložku prednosti medzinárodnej zmluvy pred zákonmi. Náležitosti tejto doložky sú uvedené v prílohe č. 1c Legislatívnych pravidiel vlády SR.“.

29.	V bode 3.2 sa dopĺňa nový ods. 5, ktorý znie: 
„(5) Vyhodnotenie pripomienkového konania obsahuje aj pripomienky, ktoré vzišli z pripomienkového konania v rámci Európskeho spoločenstva.“.

30.	V bode 4.6 sa na konci ods. 4 dopĺňa veta, ktorá znie: „Druhý originál sprievodného listu predsedu vlády s potvrdením o prevzatí materiálu podateľňou Národnej rady SR predkladateľ ihneď vráti odboru vládnej agendy Úradu vlády SR.“.

Čl. II 

	Tento metodický pokyn nadobúda účinnosť 1. januára 2006. 

								Štefan  H u d e c  v. r.
							           vedúci Úradu vlády SR